
Ministru kabineta sēdes protokollēmums

Informatīvais ziņojums "Jūras plānojuma Latvijas Republikas iekšējiem jūras ūdeņiem, teritoriālajai jūrai un ekskluzīvās ekonomiskās zonas ūdeņiem līdz 2030. gadam 2019. - 2023. gada starpposma novērtējums"

· 1. Pieņemt zināšanai iesniegto informatīvo ziņojumu “Jūras plānojuma Latvijas Republikas iekšējiem jūras ūdeņiem, teritoriālajai jūrai un ekskluzīvās ekonomiskās zonas ūdeņiem līdz 2030. gadam 2019. - 2023. gada starpposma novērtējums”.
· 2. Vides aizsardzības un reģionālās attīstības ministrijai atbilstoši ziņojuma priekšlikumiem sagatavot un vides aizsardzības un reģionālās attīstības ministram noteiktā kārtībā līdz 2024. gada 30. decembrim iesniegt Ministru kabinetā grozījumus Ministru kabineta 2012. gada 30. oktobra noteikumos Nr. 740 “Jūras plānojuma izstrādes, ieviešanas un uzraudzības kārtība”.
· 3. Vides aizsardzības un reģionālās attīstības ministrijai sadarbībā ar Aizsardzības ministriju, Ekonomikas ministriju, Klimata un enerģētikas ministriju, Satiksmes ministriju un Zemkopības ministriju sagatavot un vides aizsardzības reģionālās attīstības ministram noteiktā kārtībā līdz 2025. gada 31. decembrim iesniegt Ministru kabinetā grozījumus normatīvajos aktos, lai būtu iespējama daudzfunkcionāla un efektīva jūras izmantošana, vienu licences laukumu izmantojot vairāk kā vienam jūras izmantošanas veidam.
· 4. Vides aizsardzības un reģionālās attīstības ministrijai, atbilstoši ziņojuma priekšlikumiem, līdz 2025. gada 31. oktobrim uzsākt Jūras plānojuma Latvijas Republikas iekšējiem jūras ūdeņiem, teritoriālajai jūrai un ekskluzīvās ekonomiskās zonas ūdeņiem līdz 2030. gadam grozījumu izstrādi.

